**Sprendimas**

**Dėl pasvalio rajono savivaldybės administracijos struktūros patvirtinimo**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, 30 straipsnio 1 dalimi, atsižvelgdama į Pasvalio rajono savivaldybės administracijos direktoriaus 2020 m. sausio 28 d. siūlymą Nr. ASI-53 „Dėl Pasvalio rajono savivaldybės administracijos struktūros pakeitimo“ ir į Pasvalio rajono savivaldybės mero 2020 m. sausio 29 d. potvarkį Nr. MV-14 „Dėl Pasvalio rajono savivaldybės administracijos struktūros pakeitimo“, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės administracijos struktūrą (pridedama).

2. Pripažinti netekusiu galios Pasvalio rajono savivaldybės tarybos 2019 m. gruodžio 18 d. sprendimą Nr. T1-245 „Dėl Pasvalio rajono savivaldybės administracijos struktūros patvirtinimo“.

3. Sprendimas įsigalioja nuo 2020 m. liepos 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Savivaldybės administracijos direktorius

Povilas Balčiūnas

2020-01-30

Suderinta DVS Nr. RTS-

PATVIRTINTA

Pasvalio rajono savivaldybės tarybos

2020 m. vasario \_\_\_ d. sprendimu Nr. T1-

**PASVALIO RAJONO SAVIVALDYBĖS ADMINISTRACIJOS STRUKTŪRA**

ŪKIO IR TRANSPORTO TARNYBA

VAŠKŲ SENIŪNIJA

SALOČIŲ SENIŪNIJA

PUŠALOTO SENIŪNIJA

PUMPĖNŲ SENIŪNIJA

PASVALIO MIESTO SENIŪNIJA

PASVALIO APYLINKIŲ SENIŪNIJA

NAMIŠIŲ SENIŪNIJA

KRINČINO SENIŪNIJA

JONIŠKĖLIO MIESTO SENIŪNIJA

JONIŠKĖLIO APYLINKIŲ SENIŪNIJA

DAUJĖNŲ SENIŪNIJA

CIVILINĖS METRIKACIJOS SKYRIUS

SOCIALINĖS PARAMOS IR SVEIKATOS SKYRIUS

JURIDINIS IR PERSONALO SKYRIUS

FINANSŲ SKYRIUS

CENTRALIZUOTAS VIDAUS AUDITO SKYRIUS

APSKAITOS SKYRIUS

VIETINIO ŪKIO IR PLĖTROS SKYRIUS

ŠVIETIMO IR SPORTO SKYRIUS

STRATEGINIO PLANAVIMO IR INVESTICIJŲ SKYRIUS

BENDRASIS SKYRIUS

**ADMINISTRACIJOS DIREKTORIAUS PAVADUOTOJAS**

**ADMINISTRACIJOS DIREKTORIUS**

VYRIAUSIASIS SPECIALISTAS (JAUNIMO REIKALŲ KOORDINATORIUS)

ŽEMĖS ŪKIO SKYRIUS

**VIEŠŲJŲ PIRKIMŲ SKYRIUS**

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės administracijos struktūros patvirtinimo**

**2020-01-30**

Pasvalys

**1. Problemos esmė**

Lietuvos Respublikos vietos savivaldos įstatymo 16 straipsnio 2 dalies 10 punktu, 30 straipsnio 1 dalimi nustatyta, jog savivaldybės tarybos išimtinė kompetencija – savivaldybės administracijos struktūros nustatymas savivaldybės administracijos direktoriaus siūlymu mero teikimu.

Informuojame, kad šiuo metu galioja Pasvalio rajono savivaldybės (toliau – Savivaldybė) tarybos 2019 m. gruodžio 18 d. sprendimu Nr. T1-245 „Dėl Pasvalio rajono savivaldybės administracijos struktūros patvirtinimo“ patvirtinta Savivaldybės administracijos struktūra. Nuo 2020 m. sausio 1 d. įsigaliojus įvardintam sprendimui, Savivaldybės administraciją sudaro pakankamai daug ir smulkių struktūrinių (12) ir struktūrinių teritorinių padalinių (filialų) (11) bei (1) vyriausiais specialistas (jaunimo reikalų koordinatorius) tiesiogiai pavaldus Savivaldybės administracijos direktoriui.

2019 metais Savivaldybės administracijos struktūra keista du kartus: 1) Savivaldybės tarybos 2019 m. gegužės 30 d. sprendimu Nr. T1-82 „Dėl Pasvalio rajono savivaldybės administracijos struktūros patvirtinimo“; 2) Savivaldybės tarybos 2019 m. gruodžio 18 d. sprendimu Nr. T1-245 „Dėl Pasvalio rajono savivaldybės administracijos struktūros patvirtinimo“. Šiuos struktūrinius pertvarkymus lėmusi priežastis – teisės aktų pasikeitimai. Pirmuoju atveju – Lietuvos Respublikos viešojo administravimo įstatymo Nr. VIII-1234 11 straipsnio pakeitimo įstatymas, antruoju – Lietuvos Respublikos socialinės apsaugos ir darbo ministro 2008 m. kovo 4 d. įsakymas Nr. A1-68 „Dėl pavyzdinio savivaldybės jaunimo reikalų koordinatoriaus (vyriausiojo specialisto) pareigybės aprašymo ir pavyzdinio savivaldybės jaunimo reikalų koordinatoriaus (vyresniojo specialisto) pareigybės aprašymo patvirtinimo“ išdėstytas nauja redakcija ir patvirtintas Tipinis savivaldybės jaunimo reikalų koordinatoriaus (vyriausiojo specialisto) pareigybės aprašymas.

Paminėtina, kad Savivaldybės administracijai teisės aktais priskirtos vykdyti funkcijos yra skirtingos ir jų kokybiškam vykdymui reikia ne tik finansinių išteklių, kvalifikuoto personalo, bet ir tinkamos organizacinės struktūros. Kiekvienam iš Savivaldybės administracijos struktūrinių padalinių (skyrių, tarnybos) yra nustatyti specifiniai, tik jam būdingi, uždaviniai ir funkcijos, kurias vykdant galima juos (uždavinius) pasiekti. Įgyvendindami savo uždavinius, Savivaldybės administracijos struktūriniai padaliniai (skyriai, tarnyba) prisideda prie visos Savivaldybės administracijos tikslų įgyvendinimo.

Viena iš Savivaldybės administracijos vykdomų funkcijų yra viešųjų pirkimų organizavimas. Tačiau šiuo metu viešųjų pirkimų koordinavimo, konsultavimo, organizavimo funkcija priskirta vykdyti Savivaldybės administracijos Strateginio planavimo ir investicijų skyriui, kurio uždaviniai (jų nustatyta net 19) nesusiję su nurodytomis funkcijomis, pvz.: padėti rengti ir įgyvendinti Savivaldybės administracijos politiką; Savivaldybei nuosavybės teise priklausančio turto valdymas, naudojimas ir disponavimas juo; infrastruktūros, socialinės ir ekonominės raidos planavimas, strateginių plėtros ir veiklos planų rengimas, turizmo, būsto, smulkiojo ir vidutinio verslo plėtros programų rengimas; dalyvavimas rengiant ir įgyvendinant regionų plėtros programas; savivaldybės saugomų teritorijų steigimas, apsauga ir tvarkymas; aplinkos kokybės gerinimas ir apsauga; šilumos ir geriamojo vandens tiekimo ir nuotekų tvarkymo organizavimas; komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų įrengimas ir eksploatavimas ir pan. Dėl šios priežasties Strateginio planavimo ir investicijų skyriui priskirtos vykdyti funkcijos – koordinuoti, vykdyti viešuosius pirkimus, organizuoti viešųjų pirkimų konkursus, dalyvauti viešųjų pirkimų organizavimo darbe; kaupti Savivaldybės administracijos struktūrinių padalinių teikiamą informaciją apie planuojamus atlikti viešuosius pirkimus, planuoti numatomų pirkimų poreikius, rengti įsakymų projektus viešųjų pirkimų vykdymo klausimais, teikti dėl kitų įsakymų ir jų projektų, susijusių su viešaisiais pirkimais, pastabas ir pasiūlymus; organizuoti Viešųjų pirkimų įstatymo pažeidimų prevencines priemones – tapo ne pagrindinėmis.

Savivaldybės administracija, siekdama racionaliai, efektyviai veikti, privalo gerai suvokti savo vidinę aplinką ir, ją tinkamai įvertinus, taikyti veiksmus, būtinus vidinės aplinkos tobulinimui ir didesnėms organizacijos galimybėms. Dėl šios priežasties siūloma peržiūrėti Savivaldybės administracijos struktūrą, atskiriant viešųjų pirkimų organizavimo ir vykdymo funkciją, ją „išgryninant“ ir perduodant ją vykdyti naujai įsteigtam Savivaldybės administracijos struktūriniam padaliniui – Viešųjų pirkimų skyriui. Tokiu būdu, viena iš daugelio šiuo metu Strateginio planavimo ir investicijų skyriaus vykdomų funkcijų būtų sustiprinta ir taptų pagrindine Viešųjų pirkimų skyriaus funkcija.

Viešųjų pirkimų sistemos efektyviam funkcionavimui didelę įtaką daro ir pirkimus planuojančių bei atliekančių darbuotojų gebėjimai. Viešųjų pirkimų specialistams būtina turėti reikiamų įgūdžių, kad galėtų orientuotis sudėtingoje teisinėje aplinkoje ir užtikrintų, kad, laikydamosi teisės aktų reikalavimų, perkančiosios organizacijos laiku įsigytų tinkamos kokybės prekių, paslaugų ir darbų. Valstybės kontrolės atlikto audito metu (2018 m. gegužės 4 d. ataskaita Nr. VA-2018-P-900-1-4) nustatyta, kad perkančiosioms organizacijoms trūksta viešųjų pirkimų specialistų, turinčių įgūdžių ir kompetencijos tinkamai vykdyti viešuosius pirkimus.

Dėl siūlomų struktūrinių pertvarkymų būtų galima išvengti ir vienos iš dažnai pasitaikančių blogybių viešųjų pirkimų organizavimo srityje – šiuo metu perkančiųjų organizacijų specialistams, be kitų funkcijų, viešųjų pirkimų funkcija priskiriama kaip papildoma ir tokiu būdu įvardinti specialistai nekaupia būtinos kompetencijos šioje srityje. Įvairių institucijų teikiamose rekomendacijose pabrėžiama, kad kiekvienoje perkančiojoje organizacijoje turi būti įsteigtos viešųjų pirkimų specialistų pareigybės, kurių pagrindinė funkcija būtų tik viešieji pirkimai. Minėti specialistai galėtų tobulinti savo kompetenciją ne tik organizuojamuose mokymuose, bet ir vykdydami funkcijas, susijusias su viešaisiais pirkimais, bei skirdami jų vykdymui pakankamai dėmesio. Tokiu būdu mažėtų viešųjų pirkimų klaidų tikimybė, nenukentėtų viešųjų pirkimų įvaizdis, o ateityje – specialistams sukaupus reikiamų žinių bei kompetencijos tinkamai vykdyti viešuosius pirkimus, jau būtų galima svarstyti ir viešųjų pirkimų centralizavimo klausimą Savivaldybėje.

Siekiant racionaliai naudoti materialiuosius ir kitus įstaigos turimus išteklius bei didinti veiklos skaidrumą ir efektyvumą, siūloma Savivaldybės administracijos struktūra susidedanti iš 11 struktūrinių teritorinių padalinių (seniūnijų), 13 struktūrinių padalinių (12 skyrių ir 1 tarnybos), t. y. išskiriant, atskiriant ir sustiprinant viešųjų pirkimų organizavimo bei vykdymo funkciją ir ją perduodant vykdyti naujam struktūriniam padaliniui – Savivaldybės administracijos Viešųjų pirkimų skyriui.

Siūlomi Savivaldybės administracijos struktūriniai pertvarkymai grindžiami šiomis nuostatomis: turi būti išvengta funkcijų dubliavimosi; turi būti nustatyti aiškūs valdymo (pavaldumo, koordinavimo) ryšiai; turi būti optimaliai paskirstytos funkcijos.

***Dėl Savivaldybės administracijos Viešųjų pirkimų skyriaus***

Siūloma struktūra: vedėjas, 4 specialistai.

Siūlomi struktūriniai pakeitimai būtų atlikti valstybės tarnautojams, darbuotojams, dirbantiems pagal darbo sutartis, ir vykdantiems viešųjų pirkimų funkcijas, peržiūrėtos bei perskirstytos vykdomos funkcijos, t. y. jas išgryninant, ir atitinkamai pakeisti jų pareigybės aprašymai.

Į šio skyriaus vedėjo pareigas valstybės tarnautojas būtų skiriamas arba konkurso, arba tarnybinio kaitumo būdu.

Parengiami ir patvirtinami šio struktūrinio padalinio nuostatai.

***Dėl Savivaldybės administracijos Strateginio planavimo ir investicijų skyriaus***

Siūloma struktūra: vedėjas, 4 specialistai.

Šiuo metu šiame skyriuje dirbantiems valstybės tarnautojams tarnybos sąlygos nekeičiamos.

Parengiami ir patvirtinami šio struktūrinio padalinio nuostatų pakeitimai.

Paminėtina, kad apie aukščiau įvardintus Savivaldybės administracijos viduje siūlomus atlikti struktūrinius pakeitimus teisės aktų nustatyta tvarka bus informuota Darbo taryba.

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į Savivaldybės administracijos direktoriaus 2020 m. sausio 28 d. siūlymą Nr. ASI-53 „Dėl Pasvalio rajono savivaldybės administracijos struktūros pakeitimo“ bei į Savivaldybės mero 2020 m. sausio 29 d. teikimą Nr. MV-14 „Dėl Pasvalio rajono savivaldybės administracijos struktūros pakeitimo“, siūloma nuo 2020 m. liepos 1 d. patvirtinti Savivaldybės administracijos struktūrą joje numatant naują struktūrinį padalinį – Savivaldybės administracijos Viešųjų pirkimų skyrių, vykdantį funkcijas viešųjų pirkimų srityje.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturėtų jokios įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų reikės Viešųjų pirkimų skyriaus vedėjo pareigybei finansuoti.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** atitinkamų struktūrinių padalinių nuostatų, pareigybių aprašymų, valstybės tarnautojų/darbuotojų sąrašo, kitų teisės aktų atitinkami pakeitimai**.**

**6. Sprendimo projekto iniciatoriai** Savivaldybės administracijos direktorius.

**7. Sprendimo projekto rengimo metu gauti specialistų vertinimai ir išvados –** negauta**.**

PRIDEDAMA:

1. Savivaldybės administracijos direktoriaus 2020 m. sausio 28 d. siūlymas Nr. ASI-53 „Dėl Pasvalio rajono savivaldybės administracijos struktūros pakeitimo“, 4 lapai.

2. Pasvalio rajono savivaldybės tarybos 2019 m. gruodžio 18 d. sprendimą Nr. T1-245 „Dėl Pasvalio rajono savivaldybės administracijos struktūros patvirtinimo“, 2 lapai.

4. Savivaldybės mero 2020 m. sausio 29 d. potvarkis Nr. MV-14 „Dėl Pasvalio rajono savivaldybės administracijos struktūros pakeitimo“, 1 lapas.

Administracijos direktorius Povilas Balčiūnas